CELEX: 62009CN0386
Language: et
Date: 2009-09-30 00:00:00
Title: Kohtuasi C-386/09: Eelotsusetaotlus, mille esitas Cour du travail de Bruxelles (Belgia) 30. septembril 2009 — Jhonny Briot versus Randstad Interim, Sodexho SA, Euroopa Liidu Nõukogu

19.12.2009   
            
            
               ET
            
            
               Euroopa Liidu Teataja
            
            
               C 312/18
            
         Eelotsusetaotlus, mille esitas Cour du travail de Bruxelles (Belgia) 30. septembril 2009 — Jhonny Briot versus Randstad Interim, Sodexho SA, Euroopa Liidu Nõukogu
   (Kohtuasi C-386/09)
   2009/C 312/29
   Kohtumenetluse keel: prantsuse
   
      Eelotsusetaotluse esitanud kohus
   
   Cour du travail de Bruxelles (Belgia)
   
      Põhikohtuasja pooled
   
   
      Kaebuse esitaja: Jhonny Briot
   
      Vastustajad: Randstad Interim, Sodexho SA, Euroopa Liidu Nõukogu
   
      Eelotsuse küsimused
   
   
               1.
            
            
               Kui ettevõtja üleminekul direktiivi 2001/23 (1) artikli 1 lõike 1 tähenduses selgub, et üleminev üksus, st ühenduse institutsiooni asutusesisene restoran, kasutas erinevate rendiagentuuridega sõlmitud raamlepingu alusel olulist hulka renditöötajaid, siis kas võõrandajast tööandjaks selle direktiivi artikli 2 lõike 1 punkti a tähenduses tuleb pidada rendiagentuuri või institutsiooni, kelle järelevalve all ja juhtimisel renditöötajad töötasid?
               Kui võõrandajast tööandjaks ei saa pidada ei rendiagentuuri ega tööjõudu kasutavat ettevõtjat, siis kas tuleb järeldada, et renditöötajate suhtes ei kehti direktiivis 2001/23 ette nähtud tagatised?
            
         
               2.
            
            
               Kas direktiivi 2001/23/EÜ artikli 4 lõiget 1 tuleb tõlgendada nii, et renditöötajate tähtajaliste töölepingute uuendamata jätmine neile määratud tegevuse ülemineku tõttu rikub selles sättes ette nähtud keeldu selliselt, et asjaomaseid renditöötajaid tuleb pidada ülemineku kuupäeval endiselt tööjõu kasutaja käsutuses olevaks?
            
         
               3.
            
            
               Kas direktiivi 2001/23/EÜ artikli 3 lõiget 1, vajadusel koostoimes artikli 2 lõike 2 punktiga c, tuleb tõlgendada nii, et see kohustab omandajat säilitama töösuhet renditöötajatega, kes olid määratud üleantava tegevuse teostamiseks või keda tuleb pidada ülemineku kuupäeval endiselt tööjõu kasutaja käsutuses olevaks?
               Juhul, kui vastus sellele küsimusele on jaatav, siis kas artikli 3 lõiget 1 tuleb tõlgendada nii, et see nõuab tähtajatu töölepingu sõlmimist juhul, kui omandaja ei ole rendiagentuur ning ei saa sõlmida renditöölepingut?
            
         
      (1)  Nõukogu 12. märtsi 2001. aasta direktiiv 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (EÜT L 82, lk 16; ELT eriväljaanne 05/04, lk 98).